**НА ВНИМАНИЕТО НА ВСИЧКИ ЛЕЧЕБНИ ЗАВЕДЕНИЯ И ГРАЖДАНИТЕ**

**ОТ ОБЛАСТ ВРАЦА**

––––––––––––––––––––––––––––––––––––––––––––––––––––––––

**Провеждане на кампания „Седмица на отворените врати“ за туберкулоза под мотото: „Да! Ние можем да спрем туберкулозата!“**

* По данни на СЗО през 2021г. 1.6 милиона души са починали от туберкулоза;
* В световен мащаб туберкулозата е 13-та водеща причина за смърт и вторият водещ инфекциозен убиец след COVID-19 (преди ХИВ и СПИН);
* Туберкулозата присъства във всички страни и възрастови групи.
* Заболяемостта от туберкулоза в България за 2021г. представлява 10 на 100 000 население, като регистрираните лица с туберкулоза са 687. За сравнение през 2012 г. техният брой е бил 2 280, като се запазва тенденцията броят на мъжете да е над два пъти по-голям от този на жените;
* Но, туберкулозата е лечима и предотвратима - Между 2000г. и 2021г. приблизително 74 милиона живота са били спасени чрез диагностика и лечение на туберкулоза;
* Прекратяването на епидемията от туберкулоза до 2030г. е сред здравните цели на ООН за устойчиво развитие и на Националната програма за превенция и контрол на туберкулозата в България за периода 2021-2025 г.;

По този повод за област Враца е организирана първата за тази година

 **„Седмица на отворените врати“.**

Мероприятието ще бъде проведено в ДКБ /поликлиниката/

на **СБАЛПФЗ-Враца ЕООД** през периода **от 18 до 22 март 2024г**.,

като обявеното работновреме е

 **всеки ден от 8.00 до 13.00 часа.**

В лечебното заведение ще се извършват безплатни профилактични прегледи, включващи скрининг на риска за туберкулоза чрез анкета и консултации, а на съмнителните за туберкулоза лица и допълнителни изследвания. На всички желаещи да научат своя статус за туберкулоза ще бъдат предоставени необходимите здравни грижи, включително диагностика и лечение.

**––––––––––––––––––––––––––––––––––––––––––––––––––––––––––––––––––––––––––ДИРЕКЦИЯ НАДЗОР НА ЗАРАЗНИТЕ БОЛЕСТИ**

**РЗИ -ВРАЦА**